Suchinthana/ta-wikipedia huggingface dataset:
தி பிரின்ஸ்

த பிரின்ஸ் ( ,   ) என்பது 16 ஆம் நூற்றாண்டய அரசியல் ஆய்வு நூலாகும் . இது இத்தாலிய இராசதந்திரியும் அரசியல் கோட்பாட்டாளருமான நிக்கோலோ மாக்கியவெல்லியால் எழுதப்பட்டது. இவரது கடிதத்திலிருந்து, 1513 ஆம் ஆண்டில் இதன் ஒரு பதிப்பு டி பிரின்சிபாட்டிபஸ் (Of Principalities).  என்ற லத்தீன் பெயரில்  விநியோகிக்கப்பட்டதாகத் தெரிகிறது.  இருப்பினும், இதன் அச்சிடப்பட்ட பதிப்பு 1532 வரை வெளியிடப்படவில்லை. மச்சியாவெல்லி இறந்து ஐந்து ஆண்டுகளுக்குப் பிறகு, இது மெடிசி போப் கிளெமென்ட் VII இன் அனுமதியுடன் வெளியிடபட்டது. ஆனால் "உண்மையில் இதற்கு நீண்ட காலத்திற்கு முன்பே, த பிரின்ஸ் ஆக்கத்தின் கையெழுத்துப் பிரதி தோன்றியதிலிருந்து, இந்த எழுத்துக்கள் குறித்து சர்ச்சைகளை எழுந்தன".

இது ஒரு பாரம்பரிய படைப்பு என கருதப்பட்டாலும்,  குறிப்பாக இது புதுமையானது என்று பொதுவாக ஒப்புக்கொள்ளப்படுகிறது. காரணம் இது லத்தீன் மொழியில் அல்லாமல்   இத்தாலிய வடக்கு வட்டார மொழியில் எழுதப்பட்டது. இது டான்டேவின் தெய்வீக நகைச்சுவை மற்றும் மறுமலர்ச்சி இலக்கியத்தின் பிற படைப்புகள் வெளியானதிலிருந்து பிரபலமடைந்தது.

நூல் 

நிக்கோலோ மாக்கியவெல்லி வேறு பல நூல்களை எழுதி இருந்தாலும் இவருக்குப் புகழையும், எதிர்மறை விமர்சனத்தையும் பெற்றுத்தந்த நூலாகவும் புகழ்வாய்ந்த நூலாக த பிரின்ஸ் உள்ளது.

இந்த ஆராய்ச்சி நூலில், இவர்  குறிப்பாக முடியரசுகளைப் பற்றி ஆராய்கிறார். இந்த நூலின் தலைப்பே இது முடியரசை ஆதரித்து எழுதப்பட்ட நூல் என்பதைக் காட்டுகிறது.  நூலில் இவர் தன் கருத்துக்களைத் தெள்ளத் தெளிவாக எடுத்துச் சொல்கிறான். அரசியல் அறிவியலைப் பற்றிப் புதுமையான சிந்தனைகளை முதன் முதலில் இவர் இந்த நூலில் தான் வெளிப்படுத்தியிருக்கிறார். இவருக்கு முன் இப்படிச் சிரித்தவர்கள் கிடையாது எனப்படுகிறது. எப்பாடுபட்டேனும் அரசியலில் வெற்றியை நிலைநாட்ட வேண்டும் என்ற எண்ணத்தைத் தான் இவர் இந்த நூலில் கூறியிருக்கிறார்.

ஓர் அரசு நிலை பெறுவதற்காகக் கையாளக் கூடிய வழிகள் எப்படிப்பட்டவையாயினும் அவை வரவேற்கக் கூடியனவே என்று இந்த நூலில் இவர் கூறுகிறார். அரசியல் வெற்றிக்காக, சூழ்ச்சியும், நேர்மையற்ற முறைகளையும் கொடுமைகளையும் - ஏன் கொலைகளையும் கூடச் செய்யலாம் என்று (நம் மகாபாரதத்து அரசியல் சகுனியைப் போல) சொல்லியுள்ளார்.

1559-ஆம் ஆண்டில் உரோமாபுரியில் தடை செய்யப்பட்ட பநைல்களின் பட்டியலில் இந்த நூலும் சேர்க்கப்பட்டது.

நூலின் தாக்கம் 
தி பிரின்ஸ் நூலானது பல நாடுகளின் அரசியல்வாதிகளுக்குப் பலவகைகளில் பயன்பட்டிருக்கின்றது.  இருபதாம் நூற்றாண்டில் பெரும்பாலான அரசியல்வாதிகளுக்கு மூலக்கருத்தைக் கொடுக்கும் கருவூலமாக மாக்கியவெல்லியின் சிந்தனையில் விளைந்த இந்த அரசியல் நூல்கள் பயன்பட்டிருக்கின்றது. 
இத்தாலியின் சர்வாதிகாரியாக விளங்கிய முசோலினி கல்லூரி மாணவராயிருக்கும்போது. டாக்டர் பட்டம் பெறுவதற்காகத் தான் எழுத வேண்டிய பொருளாராய்ச்சிக் கட்டுரைக்கு இந்த நூலையே தேர்ந்தெடுத்துக் கொண்டார். இட்லரின் படுக்கையறையில் அவர்  படிப்பதற்காகப் பயன்படுத்திய நூல்களில் தி பிரின்ஸ் நூலானது முக்கியமானது. மாகிஸ் வேனர் என்ற பேராசிரியர் இந்த நூல்களுக்கும் தாம் எழுதியுள்ள முன்னுரையில், லெனினும், ஸ்டாலினும் கூட மாக்கியவெல்லியின் இந்த நூலைத் தஞ்சமடைந்திருக்கிறார்கள் என்று குறிப்பிட்டிருக்கிறார்.

வெளி இணைப்புகள்

குறிப்புகள் 

1532 நூல்கள்
நிக்கோலோ மாக்கியவெல்லியின் படைப்புகள்
தமிழ்நாடு நுகர்பொருள் வாணிபக் கழகம்

தமிழ்நாடு நுகர்பொருள் வாணிபக் கழகம் (Tamil Nadu Civil Supplies Corporation) அரிசி, கோதுமை, பருப்பு, மண்ணென்ணெய், ரவா, உணவு எண்ணெய் போன்ற உணவுப் பொருட்களை நியாயவிலைக் கடைகள் மூலம் குறைந்த விலையில் மக்களிடையே பொது விநியோகம் செய்வதற்காக இந்நிறுவனத்தை தமிழ்நாடு அரசு 1972-ஆம் ஆண்டில் நிறுவியது.

நோக்கம்
 நெல், கோதுமை, பருப்பு போன்ற பொருட்களை கொள்முதல் செய்வது. 
 கொள்முதல் செய்த உணவுப் பொருட்களை தமிழ்நாடு அரசு சேமிப்புக் கிடங்கிகளில் சேமித்து வைத்தல்.
 கொள்முதல் செய்த உணவுப் பொருட்களை பொது விநியோகத் திட்டத்திற்காக நியாயவிலைக் கடைகளுக்கு அனுப்பி வைத்தல்.

நடவடிக்கைகள்
 நெல் போன்ற உணவு தானியங்களை வேளாண் குடிமக்களிடமிருந்து நேரடிக் கொள்முதல் செய்வது.
 நெல்லை அரைப்பதற்கு 22 நவீன அரிசி ஆலைகளை இயக்குதல் 
 பொது விநியோகத்திற்காக இந்நிறுவனத்தின் அமுதம் சிறப்பங்காடிகள்  மூலம் குடும்ப அட்டைதாரர்களுக்கு ரேசன் பொருட்களை வழங்குதல்
 கடலூர், திருப்பத்தூர் (வேலூர்), பட்டுக்கோட்டை, ஆரணி, திருச்சி, உதகமண்டலம், மண்டபம் மற்றும் இராமேசுவரம் ஆகிய இடங்களில் பெட்ரோல், டீசல் விநியோகம் செய்வதற்கு பங்க்குகளை இயக்குகிறது.
 உணவு தானியங்களை சேமித்து வைக்க 17 சேமிப்பு கிடங்குகளை இயக்குகிறது.

மேற்கோள்கள்

வெளி இணைப்புகள்
 http://www.tncsc.tn.gov.in/ Official Website
 http://www.consumer.tn.gov.in/ Civil Supplies and Consumer Protection Department

தமிழ்நாடு நுகர்பொருள் வாணிபக் கழகம்
தமிழ்நாடு அரசு நிறுவனங்கள்
பிரதம மந்திரி சுரக்‌ஷா பீமா விபத்துக் காப்பீட்டுத் திட்டம்

பிரதம மந்திரி சுரக்‌ஷா பீமா விபத்துக் காப்பீட்டுத் திட்டம் என்பது இந்திய அரசால் உறுதி அளிக்கப்படும் விபத்துக் காப்பீடு இந்தியா திட்டம் ஆகும். இத்திட்டம் முதன்முதலாக இந்திய அரசின் 2015-ஆண்டு பட்ஜெட் உரையின் போது மத்திய நிதி அமைச்சர் அருண் ஜெட்லியால் பிப்ரவரி 2015-இல் அறிவிக்கப்பட்டது  பின்னர் பிரதமர் நரேந்திர மோதி அவர்களால்  8 மே 2015 அன்று  கொல்கத்தாவில் முறைப்படி துவக்கி வைக்கப்பட்டது.

திட்டத்தின் அம்சங்கள்
பிரதம மந்திரி சுரக்‌ஷா பீமா விபத்துக் காப்பீட்டுத் திட்டமானது 18 முதல் 70 வயது நிரம்பிய, வங்கிக் கணக்கு வைத்துள்ள, இந்தியாவில் வசிக்கும் அல்லது வெளிநாட்டில் வசிக்கும் இந்தியக் குடிமக்களுக்கு கிடைக்கப் பெறும் திட்டமாகும். வருடத்திற்கு சந்தா ரூ.12-வரிகள் இல்லாமல். சந்தா கட்டணத்திற்கு ஜி.எஸ்.டி. வரியிலிருந்து விலக்கு அளிக்கப்பட்டுள்ளது.  சந்தாத் தொகை ஒவ்வொரு ஆண்டும் வங்கிக் கணக்கில் இருந்து நேரடியாக எடுத்துக்கொள்ளப்படும். விபத்துக் காப்பீட்டுத் திட்டமானது ஜூன்  1-ஆம் தேதியிலிருந்து மே 31-ஆம் தேதிவரை காப்பீடு அளிக்கக்கூடிய திட்டமாக பொதுத்துறை காப்பீட்டு நிறுவனங்களால் வழங்கப்படும்.

விபத்தினால் உயிரிழப்பு அல்லது முழு உடற்பாக செயலிழப்பு ஏற்பட்டால் ரூ. 2 லட்சமும் பகுதி உடற்பாக செயலிழப்பு ஏற்பட்டால் ரூ. 1 லட்சமும் காப்பீடாக வழங்கப்படும். முழு உடற்பாக செயலிழப்பு என்பது இரண்டு கண்களும் அல்லது கைகளும் அல்லது கால்களும் செயல்பட முடியாமல் போதல் என வரையறுக்கப்பட்டுள்ளது.  
 
வங்கிக் கணக்கு வைத்துள்ள எவரும் இணைய வழி வங்கிச் சேவையின் மூலம் வருடத்தின் எந்தக் காலத்திலும் இத்திட்டத்தில் சேரலாம்.

குறை விமர்சனம்
இத்திட்டத்தினால் ஏற்படும் நட்டம் படிப்படியாக உயர்ந்து வருவதால் சந்தாத் தொகையை உயர்த்துமாறு பொதுக்காப்பீட்டு நிறுவனங்கள் அரசுக்கு வேண்டுகோள் விடுத்துள்ளன.

பலன்கள்
31 மார்ச் 2019 வரை, 15.47 கோடி மக்கள் இத்திட்டதில் இணைந்துள்ளனர். 32,176 விண்ணப்பங்கள் ஏற்கப்பட்டு ரூ. 643.52  கோடி ரூபாய் காப்பீட்டுத் தொகையாக வினியோகம் செய்யப்பட்டுள்ளது.

ஏப்ரல் 2017 இல், அரியானா மாநில அரசுHaryana Government அம்மாநிலத்தில் வசிக்கும் 18–70 வயதுடையோர் அனைவரும் இக்காப்பீட்டுத் திட்டத்தில் சேர்க்கப்படுவர் என்றும் சேர்ந்தவர்களுக்கு செலுத்தும் சந்தாத் தொகையை மாநில அரசு அவர்களுக்குத் திரும்பக் கொடுக்கும் என்றும் அறிவித்தது.

மேலும் பார்க்க
 ஜன் தன் திட்டம்
 பிரதம மந்திரி ஜீவன் ஜோதி பீமா ஆயுள் காப்பீட்டுத் திட்டம்
 அடல் ஓய்வூதியத் திட்டம்
 வைப்பு காப்பீடு மற்றும் கடன் உத்தரவாதக் கழகம்

உசாத்துணை

இந்திய அரசுத் திட்டங்கள்
இந்தியாவில் வங்கியியல்
மோதி ஆட்சியின் திட்டங்கள்
இந்தியாவில் சமூகப் பாதுகாப்பு
இந்தியாவில் காப்பீடு
ஏ. ஏ. ஜின்னா

ஏ.ஏ. ஜின்னா  (A.A. Jinnah) (16 பிப்ரவரி 1941) இந்திய அரசியல்வாதி ஆவார். திராவிட முன்னேற்றக் கழகம் சார்பாக இவர் 2008 ஆண்டு  மாநிலங்களவைக்குத் தேர்ந்தெடுக்கப்பட்டார்.

பிறப்பும் குடும்பமும்
16 பிப்ரவரி 1941 ஆம் ஆண்டு முஹம்மது சுலைமான் - கதீஜா பீவி தம்பதியருக்கு மகனாக திருவாரூரில் பிறந்தார். திருமதி சுபைதா பேகம் என்பவரை 1969 ஆம் ஆண்டு மணந்தார், இவருக்கு மூன்று பெண் குழந்தைகளும், ஒரு மகன் மற்றும் மூன்று மகள்களும் உள்ளனர்.

கல்வி
சென்னை லயோலா கல்லூரியில் பி.ஏ பட்டம் பெற்ற இவர், சென்னை சட்டக்கல்லூரியில் சட்டம் பயின்றார்.

மாநிலங்களவை உறுப்பினர்
03/04/2008 முதல் 02/04/2014 வரை திராவிட முன்னேற்றக் கழகம் சார்பாக மாநிலங்களவைக்குத் தேர்ந்தெடுக்கப்பட்டு செயல்பட்டார்.

வகித்த பொறுப்புகள்
 1967 - 70 சட்ட ஆலோசகர், தமிழ்நாடு அரசு போக்குவரத்து கழகம் 
 1996 - 1998 சென்னை துறைமுகம் அறங்காவலர்
 திராவிட முன்னேற்றக் கழக வழக்கறிஞராக பத்து ஆண்டுகள்
 2004-2006 தமிழ்நாடு தொழில்துறை முதலீட்டுக் கழகம் உறுப்பினர்.
 தொலைபேசி ஆலோசனைக் குழு உறுப்பினர்
 தணிக்கை வாரியம், இந்திய அரசு 
 2009 முதல் இரசாயனங்கள் மற்றும் உரங்களுக்கான குழு  உறுப்பினர்
 ஆகஸ்ட் 2008 - மே 2009 உறுப்பினர், வெளிவிவகார அமைச்சின் ஆலோசனைக் குழு
 டிசம்பர் 2008 முதல் உறுப்பினர் தேங்காய் மேம்பாட்டு வாரியம் 
 நவம்பர் 2010 முதல் உறுப்பினர், நாடாளுமன்ற உறுப்பினர் குழு உள்ளூர் பகுதி மேம்பாட்டு திட்ட உறுப்பினர்
 பெட்ரோலிய மற்றும் இயற்கை எரிவாயு அமைச்சகத்திற்கான ஆலோசனைக் குழு 
 ஆகஸ்ட் 2012 முதல் இரசாயனங்கள் மற்றும் உரங்கள் பற்றிய குழு உறுப்பினர்.

மிசா
1976 ஆம் ஆண்டு மிசா சட்டத்தின் கீழ் கைது செய்யப்பட்டு ஒரு ஆண்டு சிறை தண்டனை பெற்றவர்.

வெளி இணைப்புகள் 

 

1941 பிறப்புகள்
திராவிட முன்னேற்றக் கழக அரசியல்வாதிகள்
மாநிலங்களவை உறுப்பினர்கள்
இந்திய முஸ்லிம்கள்
அரசியல் நாடகம்

அரசியல் நாடகம் (Political drama) என்பது ஒரு அரசியல் கூறு கொண்ட ஒரு நாடகம், திரைப்படம் அல்லது தொலைக்காட்சி நிகழ்ச்சியை விவரிக்க முடியும். இது ஒரு சமூகத்தின் அரசியல் கருத்தை பிரதிபலித்து அல்லது ஒரு அரசியல்வாதி அல்லது தொடர்ச்சியான அரசியல் நிகழ்வுகளை விவரிக்கிறது.

ஆரன் சோர்க்கின், ராபர்ட் பென் வாரன், செர்கீ ஐசென்ஸ்டைன், பெர்தோல்ட் பிரெக்ட், இழான் பவுல் சார்த்ர, கேரில் சர்ச்சில் மற்றும் பெடரிக்கோ கார்சியா லோர்க்கா ஆகியோர் அரசியல் சார்ந்த கதை எழுதுபவர்கள் ஆவார்.

தமிழ்த் திரைப்படத்துறையில் அரசியல் சார்ந்த அரசியல், அமைதிப்படை,  ஆய்த எழுத்து, எல். கே. ஜி, என். ஜி. கே, சகுனி போன்ற பல திரைப்படங்கள் வெளியாகியுள்ளது. அரசியல்ல இதெல்லாம் சாதாரணமப்பா என்ற ஒரு தொடரும் புதுயுகம் தொலைக்காட்சியில் ஒளிபரப்பானது என்பது குறிப்பிடத்தக்கது.

மேற்கோள்கள்

தொலைக்காட்சி வகைகள்
நாடகம்
திரைப்பட வகைகள்
சி. எஸ். ஐ துவக்கப் பள்ளி, நத்தம் (திண்டுக்கல் மாவட்டம்)

சி. எஸ். ஐ துவக்கப்பள்ளி திண்டுக்கல் மாவட்டம் நத்தம் தாலுகாவில் கி.பி. 1879ஆம் ஆண்டு இருபாலர் பள்ளியாகத் துவங்கப்பட்டது. இப்பள்ளி துவங்கப்பட்டு 141 ஆண்டுகள் (2020 இல்) நிறைவடைந்துவிட்டது. இது அரசு உதவிபெறும் பள்ளி ஆகும். இதன் முதல் தலைமைஆசிரியர் ஞானப்பிரகாசம் பிள்ளை ஆவார். இப்பள்ளி மதுரை முகவை  திருமண்டலத்திற்கு உட்பட்டது. இப்பள்ளியின் தற்போதைய தாளாளர் அருள்திரு கிங் சாமுவேல் சற்குணம். தலைமை ஆசிரியர் ஆரோக்கிய ராஜா (2020 முதல்)

வளர்ச்சி

கி.பி. 1879ஆம் ஆண்டில் கூரைக் கட்டடத்தில் துவங்கப்பட்டது. சிலகாலத்திற்குப்பின் ஓட்டுக்கட்டடத்தில் செயல்பட்டு வந்தது. பின்னர் இப்பள்ளிக் கட்டிடம் 2001 மற்றும் 2013ஆம் ஆண்டு  புதுப்பிக்கப்பட்டு, பல வசதிகளுடன் செயல்பட்டுவருகிறது. நூற்றாண்டு கடந்த பள்ளி என்ற பெருமைக்குரியது. 
முன்னாள் தலைமை ஆசிரியர்கள் விவரம்:  
செல்லையா 
பி. எஸ். எப். பாஸ்கரன் 
ராசையா 
உதயக்குமார் 
பால்ஜெயகரன்
ஜோஷ்வா
பாக்கியவதி
ஞானசெல்வம். (2016 - 2020)

வெளியிணைப்புகள் 
CSI PRIMARY SCHOOL, NATHAM

திண்டுக்கல் மாவட்டத்திலுள்ள அரசு உதவி பெறும் பள்ளிகள்
மேரி பென்டன்

மேரி பென்டன் (Mary Fenton) அல்லது மெகர்பாய்  (1854 - 1896) என்ற இவர் ஐரோப்பிய வம்சாவளியைச் சேர்ந்த முதல் குஜராத்தி, பார்சி மற்றும் உருது நாடக நடிகை ஆவார். பிரிட்டிசு இந்திய இராணுவத்தில் ஒரு ஐரிசு இராணுவ வீரருக்குப் பிறந்த இவர், பார்சி நடிகரும்-இயக்குனருமான கவாஸ்ஜி பழஞ்சி கட்டாவ் என்பவரை காதலித்து மணந்தார். கட்டாவ் இவரை நடிப்புலகிற்கு அறிமுகப்படுத்தினார். மேலும் பென்டன் ஒரு வெற்றிகரமான மேடை வாழ்க்கையை கொண்டிருந்தார்.

ஆரம்ப கால வாழ்க்கை 
மேரி பென்டன் இந்தியாவின் முசோரிக்கு அருகிலுள்ள இலாண்டூரில் பிரிட்டிசு இந்திய இராணுவத்தின் ஓய்வுபெற்ற வீரர் மேத்யூ பென்டன் மற்றும் ஜேனட்  ஆகியோருக்கு மேரி ஜேன் பென்டன் என்ற பெயரில் பிறந்தார். இவரது ஆரம்பகால வாழ்க்கை மற்றும் கல்வி பற்றிய கூடுதல் தகவல்கள் எதுவும் கிடைக்கவில்லை. பார்சி நாடக நடிகரும் இயக்குநருமான கவாஸ்ஜி பழஞ்சி கட்டாவ் தனது இந்தர் சபா என்ற நாடகத்திற்காக ஒத்திகை பார்த்துக்கொண்டிருந்த பொழுது பென்டன் தனது மேஜிக் விளக்கு என்ற நிகழ்ச்சிக்காக மண்டபத்தை முன்பதிவு செய்ய வந்திருந்தார். அங்கே இருவரும் சந்தித்து பின்னர் இருவரும் காலித்து மணந்து கொண்டனர். அதைத் தொடர்ந்து, மேரி, மெகர்பாய் என்ற பார்சி பெயரை ஏற்றுக்கொண்டார். மேரி ஏற்கனவே இந்தி மற்றும் உருது மொழியை அறிந்திருந்தார். மேலும் 1870களில் கட்டாவ் பாடல் மற்றும் நடிப்பில் இவருக்கு கூடுதல் பயிற்சி அளித்தார்.

இவரது திறமை மற்றும் கட்டாவுடனான உறவு காரணமாக அவர் நாடக அரங்குகளில் ஒரு பரபரப்பை உருவாக்கினார்.  இருப்பினும், 1878ஆம் ஆண்டில் பெண்டன் நாடகத்திற்குள் நுழைந்தது தொடர்பாக கட்டாவிற்கும் பேரரசி விக்டோரியா நாடக நிறுவனத்தின் உரிமையாளர் ஜஹாங்கிர் பெஸ்டோன்ஜி கம்பட்டா என்பவருக்கும் இடையே ஏற்பட்ட தகராறைத் தொடர்ந்து, கட்டாவ் மும்பையிலிருந்து தில்லிக்கு புறப்பட்டு, பென்டனை எதிர்த்த மானெக் என்பவருக்குச் சொந்தமான ஆல்பிரட் நாடக நிறுவனத்தில் சேர்ந்தார். இதன் விளைவாக, கட்டாவ் தனது சொந்த ஆல்பிரட் நிறுவனத்தை 1881 இல் தொடங்கினார். அங்கு பென்டன் நீண்ட மற்றும் வெற்றிகரமான வாழ்க்கையைப் பெற்றார்.

பென்டனும் கட்டாவும் பின்னர் பிரிந்தனர். இவர்களுக்கு ஜஹாங்கிர் கட்டாவ் என்ற ஒரு மகன்  இருந்தார்.

தொழில் 
மேரி பார்சி, குஜராத்தி மற்றும் உருது நாடகங்களின் முதல் ஆங்கிலோ-இந்திய நடிகை ஆவார். இவர் பார்சியில் கதாநாயகி வேடங்களில் பிரபலமானார். பின்னர் இவர் பிராம்ஜி அப்பு நாடக நிறுவனத்தில் பணிபுரிந்தார். அதன்பிறகு பல நாடக குழுக்களுக்கு மாறினார்.

மேரி பென்டன் அநேகமாக 1896 இல் தனது 42 வயதில் இறந்துவிட்டார் என்று நம்பப்படுகிறது.  பார்சி நாடகங்களில் இவரது அறிமுகம் ஆரம்ப கட்டத்தில் ஆதிக்கம் செலுத்திய ஏராளமான ஆங்கிலோ-இந்திய நடிகைகளுக்கும் அத்துடன் இந்தியாவின் பேசாத படங்களின் சகாப்தத்தின் படங்களுக்கும் வழிவகுத்தது.

பிரபலமான கலாச்சாரத்தில் 
இவரது வாழ்க்கை மற்றும் பிற ஆரம்பகால பெண் நடிகைகளைப் பற்றி நெயதி ரத்தோட் என்பவர் எழுதி இயக்கிய டிராமா குயின் (2018) என்ற  ஒரு நாடகம்,  புளூ பெதர் தியேட்டர் என்ற நிறுவனம் தயாரித்தது. மெக்ரின் சபா என்பவர் மேரி பென்டனாக நடித்திருந்தார்.

குறிப்புகள் 

உத்தராகண்டு நபர்கள்
மும்பையைச் சேர்ந்தவர்கள்
நாடகத் தடைச்சட்டம்

நாடகத் தடைச்சட்டம் என்பது விடுதலைப் போராட்டக் காலகட்டத்தில் மக்களிடையே விழிப்புணர்வை ஏற்படுத்தும் 
நோக்கில் மேடையேற்றப்பட்ட பல்வேறு நாடகங்களைத் தடுக்கும் வகையில் அன்றைய பிரித்தானிய அரசால் கொண்டுவரப்பட்டதாகும். நாடகங்களை மேடையேற்றுவதற்கு  பிரித்தானிய அரசானது பல்வேறு விதிமுறைகளையும் கட்டுப்பாடுகளையும் விதித்தது. அவற்றுள் ஒன்று 1876 இல் கொண்டுவரப்பட்ட நாடகத் தடைச்சட்டம் (Dramatic Performances Act) ஆகும். இதன்படி நாடகத்தை மேடையேற்றும் முன் அதன் பிரதியை மாவட்ட ஆட்சியரிடமும் காவல்துறை ஆணையரிடமும் காண்பித்து அனுமதி பெறவேண்டும். காவல்துறையால் ஒவ்வொரு பக்கத்திலும் முத்திரையிட்டப்பட்ட பிரதியும் அனுமதியும் இருந்தால் மட்டுமே நாடக அரங்கத்தினர் நாடகத்தை நிகழ்த்த அனுமதிப்பர் என்று குறிப்பிடப்படுகிறது.

முனைவர் சக்திப் பெருமாள் மதுரை பால சண்முகானந்த சபையினைக் குறித்துப் பேசும் இடத்தில் "ஆங்கில அரசாங்கம் இந்நாடகங்களுக்குத் தடை விதித்தது எனினும் பலப்பல தடைகளுக்கும் இன்னல்களுக்குமிடையே சுதந்திர எழுச்சியூட்டும் நாடகங்களை இவர்கள் அரங்கேற்றத் தவறவில்லை" (தமிழ் நாடக வரலாறு - ப.87) என்று குறிப்பிடுகின்றார்.  இது நாடகத் தடைச்சட்டம் மற்றும் நாடகக் கலைஞர்களின் நாட்டுப்பற்றை ஒருங்கே எடுத்துரைக்கின்றது.  தேசபக்தி, கதரின் வெற்றி, ஜம்புலிங்கம் போன்றவை ஆங்கில அரசால் தடைசெய்யப்பட்ட நாடகங்களுள் குறிப்பிடத்தக்கவையாகும்.

1876இல் கொண்டு வரப்பட்ட இச்சட்டம் நாடு சுதந்திரமடைந்த பின்னரும் நடைமுறையில் இருந்துள்ளது.  1954 ஆம் ஆண்டு எம்.ஆர்.ராதாவின் பகுத்தறிவுப் பிரச்சார நாடகங்களை முடக்குவதற்கு ஆங்கிலேயர் கால நாடகத் தணிக்கைச்சட்டத்தை மாநில காங்கிரஸ் கொண்டு வந்ததாக திரு.ஞாநி அவர்கள் குறிப்பிடுகின்றார்.    "ஒருவழியாக 2012 ஆம் ஆண்டு, நானே தமிழக நாடகத் தணிக்கைக் சட்டத்தை எதிர்த்து சென்னைஉயர்நீதிமன்றத்தில் வழக்கு கொடுத்தேன். இதை விசாரித்த நீதிபதி கே.சந்துரு  2013 ஜனவரியில், இந்த சட்டப்பிரிவு அரசியல் சட்டத்துக்கு முரணானவை என்று தீர்ப்பளித்து 60 வருட அராஜக தணிக்கை முறைக்கு முற்றுப்புள்ளி வைத்தார்." (ஞாநி, பலூன், ப.84) என்று திரு.ஞாநி அவர்கள் குறிப்பிடுகின்றார்.  

இதன்வழி 2013 ஆம் ஆண்டு வரை நடைமுறையிலிருந்த நாடகத் தடைச்சட்டம் ஞாநி அவர்களின் முயற்சியால் திரும்பப் பெறப்பட்டதை அறிய முடிகின்றது.

மேற்கோள்கள் 

 முனைவர் சக்திப் பெருமாள், தமிழ் நாடக வரலாறு, ப.87
 ஞாநி, பலூன், ப.84
 ஞாநி

வெளி இணைப்புகள் 
Text of the Dramatic Performances Act on the Government of Pakistan website 
Text of the Dramatic Performances Act on the Indian Legislation Database website 

1876
இந்தியாவில் சட்டம்
சிரஞ்சீவி சர்ஜா

சிரஞ்சீவி சர்ஜா (Chiranjeevi Sarja, 17 அக்டோபர் 1980 - 7 சூன் 2020) என்பவர் கன்னடத் திரைப்படங்களில் நடித்த ஓர் இந்திய திரைப்பட நடிகர் ஆவார். இவர் நடிகர் துருவா சர்ஜாவின் சகோதரர், நடிகர் அர்ஜுன் சர்ஜாவின் மருமகன், மற்றும் மூத்த கன்னட நடிகர் சக்தி பிரசாத்தின் பேரனும் ஆவார்.

ஆரம்ப கால வாழ்க்கை 
சர்ஜா பெங்களூரில், அம்மாஜி மற்றும் விஜய் குமார் ஆகியோருக்கு பிறந்தார். பெங்களூரில் உள்ள பால்ட்வின் ஆண்கள் உயர்நிலைப் பள்ளியில், பள்ளிப்படிப்பை முடித்தார். பின்பு பெங்களூரில் உள்ள விஜயா கல்லூரியில் பட்டம் பெற்றார். இவர் தனது மாமா அர்ஜுன் சர்ஜாவுடன் உதவி இயக்குநராக சுமார் 4 ஆண்டுகள் பணியாற்றினார்.

தனிப்பட்ட வாழ்க்கை 
அக்டோபர் 2017 இல், இவர் நடிகை மேகனா ராஜுடன் நிச்சயதார்த்தம் செய்தார். பின்னர் 30 ஏப்ரல், 2018 அன்று ஒரு கிறிஸ்தவ முறைப்படி, இவர்கள் திருமணம் செய்து கொண்டனர், அதைத் தொடர்ந்து அரண்மனை மைதானத்தில் 2 மே, 2018 அன்று ஒரு பாரம்பரிய இந்து முறைப்படி, திருமண விழா நடைபெற்றது.

தொழில் 
சர்ஜா சுமார் 22 படங்களில் நடித்தார், இது 2009 ஆம் ஆண்டு வெளியான வாயுபுத்ரா திரைப்படத்தில் தொடங்கி, இது அவரது மாமா கிஷோர் சர்ஜா இயக்கியது மற்றும் சிறந்த அறிமுகத்திற்கான (ஆண்) புதுமையான திரைப்பட விருதைப் பெற்றது. இவரது பல படங்கள் பிற மொழிப் படங்களின் மொழிபெயர்ப்புகளாக இருந்தன, அதிரடி திரைப்படமான வரதானாயகா (2013), திகில் திரைப்படமான விசில் (2013), திகில் நகைச்சுவை திரைப்படமான சந்திரலேகா (2014), அதிரடி திரைப்படமான ருத்ர தாண்டவா (2015) மற்றும் அதிரடி திகில் திரைப்படமான அம்மா ஐ லவ் யூ (2018) போன்ற திரைப்படங்கள் அடங்கும்.

இறப்பு 
6 ஜூன் 2020 அன்று, சர்ஜாவுக்கு வலிப்பு ஏற்பட்டு மூச்சு‌த் திணறல் ஏற்பட்டது. அடுத்த நாள், அவருக்கு நெஞ்சு வலி ஏற்பட்டு மதியம் 1:10 மணியளவில் சரிந்து விழுந்தார்.அவர் ஜெயநகரில் உள்ள ஒரு தனியார் மருத்துவமனைக்கு "பதிலளிக்க முடியாத நிலையில்" கொண்டு செல்லப்பட்டார்; மாலை 3.48 மணிக்கு அவர் இறந்துவிட்டதாக மருத்துவர்கள் தெரிவித்தனர். இதய நிறுத்தம்   மரணத்திற்குக் காரணம் எனக் குறிப்பிடுகிறது.பசவனகுடியில் உள்ள அவரது இல்லத்தில் அஞ்சலிக்காக வைக்கப்பட்டிருந்த சர்ஜாவின் உடல் அஞ்சலிக்காக நடிகர்கள், அரசியல்வாதிகள் மற்றும் ரசிகர்கள் வருகை தந்தனர்.அவரது இறுதிச் சடங்கு ஜூன் 8ஆம் தேதி கனகபுராசாலையில் உள்ள துருவா சர்ஜாவின் பண்ணை வீட்டில் நடைபெற்றது.

நடித்த திரைப்படங்கள்

மேற்கோள்கள் 

1980 பிறப்புகள்
2020 இறப்புகள்
கன்னடத் திரைப்பட நடிகர்கள்
பெங்களூர் நபர்கள்
எல். சி. குருசாமி

எல்.சி.குருசாமி(L. C. Gurusamy) 1885 ஆம் ஆண்டு காலகட்டத்தில் பிறந்த குருசாமி அவர்கள் சென்னை மாகாணத்தில் நீதிக்கட்சி ஆட்சியில்  10 ஆண்டுகள் சட்டமேலவை உறுப்பினராகவும் (1920 - 1930), 22 ஆண்டுகள் கௌரவ நீதிபதியாகவும் பதவி வகித்தார். தெலுங்கு பேசும் மாதிகா  சமூகத்தில் பிறந்தவர். 1920ல்  எல்.சி. குருசாமி துவக்கிய அருந்ததியர் மகாசபை துவக்கினார்

மேற்கோள்கள் 

1885 பிறப்புகள்
1966 இறப்புகள்
கிஷ் பண்பாடு

கிஷ் பண்பாடு ( Kish civilization or Kish tradition) பண்டைய அண்மை கிழக்கின் மெசொப்பொத்தேமியாவின் பாபிலோனுக்கு கிழக்கே அமைந்த சுமேரியாவின் பண்டைய கிஷ் நகரத்தில் கிமு 3,100-இல் லெவண்ட் பிரதேசத்தின், துவகக கால கிழக்கு செமிடிக் மொழிகள் பேசிய மாரி இராச்சியம், டெல் பராக், ஊர் இராச்சியம் மற்றும் எப்லா இராச்சிய மக்களால் தொடக்கத்தில் பயிலப்பட்டப் பண்பாடு ஆகும்.

படக்காட்சியகம்

மேற்கோள்கள்

வெளி இணைப்புகள்
  Kish ANCIENT CITY, IRAQ,  Tall al-Uhaimer

சுமேரிய நாகரிகம்
பண்டைய வரலாறு
மெசொப்பொத்தேமியாவின் வரலாறு
அலுமினியம் செசுகியுகுளோரோ ஐதரைடு

அலுமினியம் செசுகியுகுளோரோ ஐதரைடு (Aluminium sesquichlorohydrate) என்பது வியர்வை அடக்கும் முகவர், நாற்றமகற்றும் முகவர் போன்ற பயன்பாடுகளைக் கொண்டுள்ள அழகியல் துறையில் பயன்படுத்தப்படும் ஓர் அலுமினியம் உப்பு ஆகும். உடலின் வியர்வைச் சுரப்பிகளைத் தடுத்து இவ்வுப்பு செயல்படுகிறது.
  
அமெரிக்க உணவு மற்றும் மருந்து நிர்வாக அமைப்பு வியர்வை தடுப்பியாக அலுமினியம்  செசுகியுகுளோரோ ஐதரைடைப் பயன்படுத்துவது  பாதுகாப்பானது என்று கருதுகிறது. 25% வரையான செறிவுகளில் இதை அனுமதிக்கலாம் என்றும் கூறுகிறது.

இதையும் காண்க 
 அலுமினியம் குளோரோ ஐதரேட்டு

மேற்கோள்கள் 

அலுமினியம் சேர்மங்கள்
குளோரைடுகள்
ஒப்பனை வேதிப்பொருட்கள்
மூன்றாம் அமெனம்ஹத்

மூன்றாம் அமெனம்ஹத் (Amenemhat III), also spelled Amenemhet III,) பண்டைய எகிப்தின் மத்தியகால இராச்சியத்தை ஆண்ட பனிரெண்டாம் வம்த்தின் ஆறாம் பார்வோன் ஆவார். மூன்றாம் அமெனம்ஹத் எகிப்தை  கிமு 1860 முதல் கிமு 1814 முடிய 46 ஆண்டுகள் ஆண்டார். இவரது ஆட்சிக் காலம் மத்தியகால இராச்சியத்தின் பொற்காலம் என அழைப்பர் இவர் இவரது தந்தை பார்வோன் ,மூன்றாம் செனுஸ்ரெத்துடன் 20 ஆண்டுகள்  ஆட்சியை பங்கிட்டு ஆண்டார்.

 
 
 
இவர் தனது ஆட்சியின் இறுதி காலத்தில், தனது மகனும், இளவரசருமான நான்காம் அமெனம்ஹத்துடன் கூட்டாக ஆட்சி செய்தார். இவரது மகன் நான்காம் அமெனத்ஹத்திற்குப் பின் இவரது மகள் சோபெக்நெபெரு, நிமாத்திரி எனும் பெயருடன் எகிப்தை ஆண்டார்.

பார்வோன் மூன்றாம் அமெனம்ஹத் தச்சூரில்   தனது இறப்பிற்கு பின் அடக்கத்திற்காக கருப்புக் கல்லறை பிரமிடை கட்டும் போது எழுந்த பிரச்சினையால் பாதியிலே கைவிட்டார். பின்னர் 15 ஆண்டுகள் கழித்து தனது கல்லறை பிரமிடை பையும் அருகே உள்ள ஹவராவில் கல்லறைக் கோயிலுடன் கட்டிக்கொண்டார். தச்சூர் பிரமிடில் அரச குடும்ப உறுப்பினர்களின் சடலங்கள் புதைக்கப்ப்ட்டது.

இதனையும் காண்க
 கருப்பு பிரமிடு
 பண்டைய எகிப்திய பாரோக்கள்
 பண்டைய எகிப்திய அரசமரபுகள்

மேற்கோள்கள்

W. Grajetzki, The Middle Kingdom of Ancient Egypt: History, Archaeology and Society, Duckworth, London 2006 , 58-61

வெளி இணைப்புகள்

Amenemhat (III) Nimaatre
The Pyramid of Amenemhet III from Talking Pyramids

எகிப்திய மன்னர்கள்
எகிப்தின் பன்னிரண்டாம் வம்சம்
எம். ஜே. ஜமால் முஹைய்யதீன் இராவுத்தர்

எம். ஜே. ஜமால் முஹைய்யதீன் சாகிப் (M. J. Jamal Mohideen Sahib) இவர் ஓர் இந்திய அரசியல்வாதியும், தமிழ்நாட்டின் தற்போதைய திண்டுக்கல் மாவட்டத்தில் (அப்போதைய மதுரை மாவட்டம்) 1957 ஆம் ஆண்டு திண்டுக்கல் சட்டமன்றத் தொகுதியிலிருந்து தேர்ந்தெடுக்கப்பட்ட முன்னாள் சட்டமன்ற உறுப்பினர் ஆவார்.  திண்டுக்கல் சட்டமன்றத் தொகுதியில் இந்திய ஒன்றிய முஸ்லிம் லீக் சார்பாக தேர்ந்தெடுக்கப்பட்டார்.

பிறப்பு
இவர், 1904 ஆகத்து 15 அன்று திண்டுக்கல்லில் பிறந்தார். இவர் நிலசுவாந்தாரும், மதராஸ் மாகாண அரசியல்வாதியும், பெரும் வணிகராக திகழ்ந்த ஜமால் முகமது ராவுத்தர் சாகிப் அவர்களின் மகனாவார்.

முஸ்லிம் லீக்கில்
சுதந்திரத்திற்கு முந்தைய காலகட்டத்தில் முஸ்லிம் லீக்கில் சென்னை மாகாண கௌரவ செயலாளராக பொறுப்பு வகித்தார்.

பொறுப்புகள்
 தென்னிந்திய தோல் வியாபாரிகள் சங்கத் துணைத்தலைவர்
 தோல் ஏற்றுமதி மேம்பாட்டு அமைப்பின் சங்கத் துணைத்தலைவர்
 1951 முதல் 1966 வரை ஜமால் முகமது கல்லூரியின் நிறுவனச் செயலாளர் ,
 நிர்வாக சபை உறுப்பினர் - மத்திய தோல் நிறுவனம், சென்னை
 விற்பனை வரி ஆலோசனைக் குழு உறுப்பினர்
 சென்னைப் பல்கலைக்கழக செனட் உறுப்பினர்
 உறுப்பினர், இந்திய தரநிலை நிறுவனம்
 உறுப்பினர், இந்திய விவசாய ஆராய்ச்சி அமைப்பு

மேற்கோள்கள்

2 ஆவது தமிழ்நாடு சட்டமன்ற உறுப்பினர்கள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
இந்திய ஒன்றிய முசுலிம் லீக் அரசியல்வாதிகள்
1904 பிறப்புகள்
தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
(வளையபெண்டாடையீனைல்)சிருக்கோனியம் முக்குளோரைடு

(வளையபெண்டாடையீனைல்)சிருக்கோனியம் முக்குளோரைடு (Cyclopentadienyl)zirconium trichloride) என்பது (C5H5)ZrCl3  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வெண்மை நிறத்தில் திண்மமாகக் காணப்படும் இச்சேர்மம் ஓர் ஈரம் உணரியாகும். பலபடிசார் கட்டமைப்பை இச்சேர்மம் ஏற்கிறது.  நிறமாலையியல் ஆய்வுகளால் (வளையபெண்டாடையீனைல்)சிருக்கோனியம் முக்குளோரைடு நன்கு விவரிக்கப்பட்டுள்ளது. (சைக்ளோபெண்டாட்டையீனைல்) சிருக்கோனியம் டிரைகுளோரைடு என்ற பெயராலும் அழைக்கப்படுகிறது.

தயாரிப்பும் வினைகளும் 

சிருக்கோனியம் டைகுளோரைடை குளோரினேற்றம் செய்வதன் மூலம் (வளையபெண்டாடையீனைல்)சிருக்கோனியம் முக்குளோரைடு தயாரிக்கப்படுகிறது. பலபடிசார் கட்டமைப்பில் இருப்பதால் பென்சீன், கார்பன் டெட்ராகுளோரைடு, டை எத்தில் ஈதர் போன்ற முனைவற்ற கரைப்பான்களில் இது கரையாது.  கார ஈந்தணைவிகள் முன்னிலையில் இது கரைந்து கூட்டுவிளைபொருளைக் கொடுக்கிறது.

இதையும் காண்க 
(வளையபெண்டாடையீனைல்)தைட்டானியம் முக்குளோரைடு

மேற்கோள்கள் 

சிருக்கோனியம்
சிருக்கோனியம்
சிருக்கோனியம்
சிருக்கோனியம்
ஒருங்கிணைப்புப் பலபடிகள்
ராமேசுவர் சிங்

மகாராஜா சர் ராமேஸ்வர் சிங் தாக்கூர் (Rameshwar Singh Thakur) (1860 சனவரி 16 - 1929 சூலை 3)  இவர் 1898 முதல் தான் இறக்கும் வரை மிதிலா பிராந்தியத்தில் தர்பங்கா மகாராஜாவாக இருந்தார். இவர் குழந்தைகள் ஏதும் இல்லாமல் இறந்த தனது மூத்த சகோதரர் மகாராஜா சர் இலட்சுமேசுவர் சிங் இறந்த பின் மகாராஜா ஆனார். 1878 ஆம் ஆண்டில் இந்திய குடிமைப் பணியில் நியமிக்கப்பட்டார். தர்பங்கா, சாப்ரா மற்றும் பாகல்பூரில் அடுத்தடுத்து உதவி நீதபதியாக பணியாற்றினார். குடிமை நீதிமன்றங்களில் கலந்து கொள்வதிலிருந்து விலக்கு அளிக்கப்பட்ட இவர் 1885 இல் வங்காள சட்டமன்றக் குழுவின் உறுப்பினராக நியமிக்கப்பட்டார். துணைநிலை ஆளுநரின் செயற்குழுவில் நியமிக்கப்பட்ட முதல் இந்தியர் இவராவார்.

ஆட்சிப்பணி
இவர் 1899 ஆம் ஆண்டில் இந்திய தலைமை ஆளுநரின் இந்திய அமைப்பின் உறுப்பினராக இருந்தார். 1904 செப்டம்பர் 21 அன்று மும்பை மாகாணத்தைச் சேர்ந்த கோபால கிருஷ்ண கோகலேவுடன் வங்காள மாகாணங்களை பிரதிநிதித்துவப்படுத்தும் குழுவில் அதிகாரப்பூர்வமற்ற உறுப்பினராக நியமிக்கப்பட்டார்.

வகித்த பதவிகள் 
பீகார் நில உரிமையாளர் சங்கத்தின் தலைவர், அகில இந்திய நில உரிமையாளர் சங்கத்தின் தலைவர், பாரத் தர்ம மகாமண்டலியின் தலைவர், மாநில அமைப்பின் உறுப்பினர், கொல்கத்தாவில் உள்ள விக்டோரியா நினைவுச்சின்னத்தின் அறங்காவலர், இந்து பல்கலைக்கழக சங்கத்தின் தலைவர், பீகார் மற்றும் ஒரிசா மற்றும் இந்திய காவல் ஆணையத்தின் உறுப்பினர் (1902-03) போன்ற பதவிகளை வகித்தார். இவருக்கு 1900 இல் கைசர்-இ-ஹிந்த் என்ற பதக்கம் வழங்கப்பட்டது. காவல் சேவைக்கான தேவைகள் குறித்த அறிக்கையை எதிர்த்த இந்திய காவல்துறை ஆணையத்தின் ஒரே உறுப்பினராக இருந்த இவர், இந்திய காவல்துறை சேவைகளுக்கான ஆட்சேர்ப்பு என்பது ஒரே தேர்வின் மூலமாக மட்டுமே இந்தியாவிலும் பிரிட்டனிலும் நடத்தப்பட வேண்டும் என்று பரிந்துரைத்தார். ஆட்சேர்ப்பு தேசியத்தின் அடிப்படையில் இருக்கக்கூடாது என்றும் இவர் பரிந்துரைத்தார். இந்த ஆலோசனையை இந்திய காவல் ஆணையம் நிராகரித்தது.

மக்களிடம் செல்வாக்கு 
மகாராஜா ராமேசுவர் சிங் ஒரு தாந்த்ரீகர் மற்றும் பௌத்த சித்தர் என்று அழைக்கப்பட்டார். இவர் தனது மக்களால் இராஜரிஷி என்று கருதப்பட்டார்.

குடும்பம்
இவருக்குப் பிறகு இவரது மகன் சர் காமேசுவர் சிங்  அரியணைக்கு வந்தார்.

குறிப்புகள் 

பீகார் நபர்கள்
பீகார் வரலாறு
1929 இறப்புகள்
1860 பிறப்புகள்
நிக்கோலே இலியோன்

நிக்கோலே இலியோன் (Nicolae Leon) ஓர் உருமேனிய உயிரியலாளர் ஆவார். இவர் 1862 ஆம் ஆண்டு ஏப்ரல் மாதம் 15 ஆம் நாள் பிறந்தார். இவர் இயற்கை ஆர்வலர் கிரிகோர் ஆண்டிபாவின் ஒன்றுவிட்ட மூத்த சகோதரர் ஆவார்.

இலியோன் உருமேனியாவின் போட்டோசானி மாகாணத்திலுள்ள கர்டெசுட்டி ஆட்சிப்பகுதிக்கு உட்பட்ட பைசெனி என்ற கிராமத்தில் பிறந்தார். 1881 ஆம் ஆண்டு முதல் இவர் ஐயாசி பல்கலைக்கழகத்தின் மருத்துவப் புலத்தில் படித்தார். 1884 ஆம் ஆண்டில் விலங்கியல் படிப்பதற்காக யெனா பல்கலைக்கழகத்திற்குச் சென்று, 1887 ஆம் ஆண்டு பட்டம் பெற்றார். ஐயாசிக்கு திரும்பிய பின்னர் இவர் 1889 ஆம் ஆண்டு மருத்துவப் புலத்தின் பேராசிரியராக ஆனார். பின்னர் இவர் அம்மருத்துவ நிறுவனத்தின் கல்வித் தலைவராகவும் பின்னர் 1918 மற்றும் 1920-1921 ஆம் ஆண்டுகளில் ஐயாசி பல்கலைக்கழகத்தின் கல்லூரித் தலைவராகவும் இருந்தார்.

1931 ஆம் ஆண்டு அக்டோபர் 4 அன்று நிக்கோலே இலியோன் காலமானார்

மேற்கோள்கள் 

1862 பிறப்புகள்
1931 இறப்புகள்
உயிரியலாளர்கள்
உருமேனிய அறிவியலாளர்கள்
இந்திய சேவகர்கள் சங்கம்

இந்திய சேவகர்கள் சங்கம் (Servants of India Society) என்பது தக்காண கல்விச் சங்கத்தை விட்டு வெளியேறிய கோபால கிருஷ்ண கோகலே 1905 ஆம் ஆண்டு சூன் 12 ஆம் தேதி மகாராட்டிடிராவின் புனேவில் உருவாக்கிய ஓர் சங்கமாகும்.. இவருடன் சமூக மற்றும் மனித வளர்ச்சியை ஊக்குவிக்கவும், இந்தியாவில் பிரிட்டிசு ஆட்சியை அகற்றவும் விரும்பிய நடேசு அப்பாஜி திராவிட், கோபால கிருஷ்ணா தியோதர் மற்றும் அனந்த் பட்வர்தன் போன்ற படித்த ஒருசில இந்தியர்களும் இருந்தனர்.

நோக்கம் 
கல்வி, சுகாதாரம், சுகாதாரப் பாதுகாப்பு ஆகியவற்றை ஊக்குவிப்பதற்கும், தீண்டாமை மற்றும் பாகுபாடு, குடிப்பழக்கம், வறுமை, பெண்கள் மீதான அடக்குமுறை மற்றும் உள்நாட்டு துஷ்பிரயோகம் ஆகியவற்றின் சமூக தீமைகளை எதிர்த்துப் போராடுவதற்கும் இந்த சங்கம் பல பிரச்சாரங்களை ஏற்பாடு செய்தது. நாக்பூரிலிருந்து தி கிட்டாவாடா என்ற ஆங்கில பத்திரிக்கை 1911 இல் தொடங்கியது. முக்கிய இந்தியர்கள் அதன் உறுப்பினர்களாகவும் தலைவர்களாகவும் இருந்தனர். அரசியல் நடவடிக்கைகள் மற்றும் இந்திய தேசிய காங்கிரசு போன்ற அமைப்புகளிலிருந்து விலகி இருக்க அது முடிவு செய்தது.

அமைப்பு 
1915 இல், கோகலே இறந்த பின்னர் சங்கத்தின் அடிப்படை சுருங்கியது, 1920 களில் மகாத்மா காந்தி காங்கிரசின் தலைவர் ஆனவுடன், நாடு முழுவதும் பொதுமக்கள் அளவில் சமூக சீர்திருத்த பிரச்சாரங்களை ஆரம்பித்து, இளம் இந்தியர்களை ஈர்த்தார். இருப்பினும், இது ஒரு குறைவான உறுப்பினர்களை கொண்டிருந்தாலும் இதன் நடவடிக்கைகளைத் தொடர்ந்து வருகிறது. இது மகாராட்டிடிராவின் புனே நகரில் அதன் தலைமையகத்தைக் கொண்டுள்ளது.

கிளைகள் 

இது உத்தரப் பிரதேசம், ஒடிசா, அலகாபாத் மற்றும் உத்தராகண்டம் போன்ற பல்வேறு மாநிலங்களில் அதன் கிளைகளைக் கொண்டுள்ளது. இது தொடக்கப் பள்ளிகள், பழங்குடியின சிறுவர்களுக்கான குடியிருப்பு விடுதி, பழங்குடிப் பெண்களுக்கான ஆசிரம வகை பள்ளிகள், குழைந்தை மையங்கள் போன்றவற்றை  கவனித்து வருகிறது. ஒடிசாவில் கட்டக், சவுத்வார் மற்றும் ராயகடாவிலும் இதன் மையங்கள் உள்ளன.  இது ஒடிசாவில் ஒரு அனாதை இல்லத்தையும் நடத்துகிறது.

குறிப்புகள் 

இந்திய விடுதலைப் போராட்டம்
தந்தமானி

தந்தமானி (Tantamani) பண்டைய எகிப்தின் மூன்றாம் இடைக்காலத்தின் போது  பண்டைய எகிப்தைகைப்பற்றி ஆண்ட தெற்கு எகிப்தில் உள்ள நூபியாவின் குஷ் இராச்சியத்தின் பார்வோன் ஆவார். எகிப்தியர் அல்லாத பார்வோன் தந்தமானி, இருபத்தி ஐந்தாம் வம்சத்தின் இறுதி அரசன் ஆவார். இவர் எகிப்தை கிமு 664 – 656 முடிய எட்டு ஆண்டுகள் ஆட்சி செய்தார். 

கிமு 656-இல் 26-வது வம்ச மன்னர் முதலாம் சாம்திக்  மேல் எகிப்தின் தீபை நகரத்தைக் கைப்பற்றி எகிப்தில் பிந்தைய கால எகிப்திய இராச்சியத்தை நிறுவினார். பின்னர் தந்தமானி நூபியாவின் குஷ் இராச்சியத்தை மட்டும் இறக்கும் வரை கிமு 653 முடிய ஆண்டார்.

பார்வோன் தந்தமானியின் கல்லறையை, எல்-குர்ருவில் அகழாய்வு செய்த சார்லஸ் பென்னெட் எனும் தொல்லியலாளரால் 2003-ஆம் ஆண்டில் தந்தமானியின் பெயர் பொறித்த அமூன் கடவுளின் சிலையை கண்டுபிடித்தார்.

எல்-குர்ரு கல்லறை
பார்வோன் தந்தமானியின் கல்லறை எல்-குர்ருவில் உள்ள பிரமிடுவிற்கு அண்மையில் அமைந்துள்ளது. தந்தமானியின் கல்லறையின் சுவர்கள் அழகான ஓவியங்களுடன் கூடியுள்ளது.

தொல்பொருட்கள்

இதனையும் காண்க
 பாரோக்களின் பட்டியல்
 எகிப்தின் இருபத்தி ஐந்தாம் வம்சம்
 பண்டைய எகிப்திய அரசமரபுகள்

மேற்கோள்கள்

மேலும் படிக்க

 

கிமு 653 இறப்புகள்
எகிப்திய மன்னர்கள்
 எகிப்தின் இருபத்தி ஐந்தாம் வம்சம்
டெனெட்டு (திரைப்படம்)

டெனெட்டு (ஆங்கிலம்: Tenet) 2020 ஆம் ஆண்டில் வெளியாகிய உளவுத் திரைப்படமாகும். இத்திரைப்படம் கிறிஸ்டோபர் நோலன் ஆல் எழுதி இயக்கப்பட்டுள்ளது. ஜான் டேவிட் வாசிங்டன், ராபர்ட் பாட்டின்சன், எலிசபெத் டெபிக்கி, டிம்பிள் கபாடியா, மைக்கேல் கெய்ன், மற்றும் கென்னத் பிரனா ஆகியோர் இத்திரைப்படத்தில் நடித்துள்ளனர்.

நடிகர்கள் தேர்ந்தெடுத்தல் மார்ச்சு 2019 இல் துவங்கியது. முதன்மை படப்பிடிப்பு டென்மார்க், எசுத்தோனியா, இந்தியா, இத்தாலி, நோர்வே, ஐக்கிய இராச்சியம், மற்றும் அமெரிக்க ஐக்கிய நாடுகள் ஆகிய நாடுகளில்  மே 2019 மாதத்தில் துவங்கியது. ஒளிப்பதிவாளர் ஹொயிட் வேன் ஹொய்டெமா 70மி.மீ மற்றும் ஐமாக்சு அமைப்புகளில் இத்திரைப்படம் எடுக்கப்பட்டது.

டெனெட்டு திரைப்படத்தின் வெளியீடு கோவிட்-19 பெருந்தொற்றினால் மூன்றுமுறை தள்ளிவைக்கப்பட்டது. டெனெட்டு ஐக்கிய இராச்சியத்தில் ஆகத்து 26, 2020 அன்று வெளியானது. ஐக்கிய அமெரிக்காவில் செப்டம்பர் 3, 2020 அன்று வெளியானது. செப்டம்பர் இறுதிவரை $284மில்லியன் வருவாய் ஈட்டியுள்ளது. விமர்சகர்கள் பெரும்பான்மையாக நல்ல விமர்சனங்களைக் கொடுத்துள்ளனர், சிலர் கதையின் சிக்கல்களையும் இசைத் தொகுப்பினையும் கடுமையாக விமர்சித்துள்ளனர்.

கதை 
மூன்றாம் உலகப் போர் நடப்பதிலிருந்து தடுக்க ஒரு இரகசிய போராளி விழைகின்றார்.

நடிகர்கள் 
 ஜான் டேவிட் வாசிங்டன்
 ராபர்ட் பாட்டின்சன்
 எலிசபெத் டெபிக்கி
 டிம்பிள் கபாடியா
 மைக்கேல் கெய்ன்
 கென்னத் பிரனா
 ஏரன் டேயிலர்-சான்சன்
 கிளெமன்சு போயிசி
 ஹிமேஷ் படேல்
 டென்சில் சிமித்
 மார்டின் டோனவன்
 சான் ஏவரி

தயாரிப்பு

படப்பிடிப்பிற்கு முன் 
எழுத்தாளர் மற்றும் இயக்குநர் கிறிஸ்டோபர் நோலன் இருபது ஆண்டுகளாக இத்திரைப்படத்தினை உருவாக்க திட்டமிட்டார் இத்திரைப்படத்தின் தலைப்பு ஆன்கிலத்தில் ஒரு மாலைமாற்று ஆகும். நோலன் பிற உளவுப்புனைவு திரைப்படங்களினைத் தவிர்த்து தான் எண்ணிய வகையிலேயே இத்திரைப்படத்தினை உருவாக்கியுள்ளார்.

நடிகர் தேர்வு 
இத்திரைப்படத்தில் நடிக்க ஜான் டேவிட் வாசிங்டன், ராபர்ட் பாட்டின்சன், மற்றும் எலிசபெத் டெபிக்கி ஆகியோர் மார்ச்சு 2019 இல் தேர்ந்தெடுக்கப்பட்டனர். பிறர் படப்பிடிப்பு துவங்கியப் பின்னர் அறிவிக்கப்பட்டனர். மார்டின் டோனவன் கடைசியாக திரைப்படத்தின் டிரெய்லரில் அறிவிக்கப்பட்டார்.

படப்பிடிப்பு 
மே 2019 இல் துவங்கிய முதன்மை படப்பிடிப்பில் 250 பேர் ஈடுபட்டனர். ஏழு நாடுகளில் படப்பிடிப்பு நடைபெற்றது — டென்மார்க், எசுத்தோனியா, இந்தியா, இத்தாலி, நோர்வே, ஐக்கிய இராச்சியம், மற்றும் அமெரிக்க ஐக்கிய நாடுகள்.

படப்பிடிப்பிற்கு பின் 
நோலனின் வழக்கமான இசையமைப்பாளர் ஹான்ஸ் சிம்மர் இற்கு பதிலாக லுட்விக் கர்ரான்சன் இத்திரைப்படத்திற்கு இசையமைத்துள்ளார். மேலும் நோலனின் நெடுநாள் தொகுப்பாளர் லீ சுமித் 2019 இல் வெளிவந்த 1917 இல் வேலையாயிருந்த்தால், ஜெனிபர் லேம் தொகுப்பாளராக கொண்டுவரப்பட்டார்

வெளியீடு 
சூலை 17, 2020 அன்று வெளியிடப்படும் என்று முதலில் அறிவிக்கப்பட்டது. கோவிட்-19 பெருந்தொற்று நிலைமையினால் ஆகஸ்ட் 12 இற்கு தள்ளிவைக்கப்பட்டது. டெனெட்டு ஐக்கிய இராச்சியத்தில் ஆகத்து 26, 2020 அன்று வெளியானது. மேலும் ஐக்கிய அமெரிக்காவில் செப்டம்பர் 3, 2020 அன்று வெளியானது.

குறிப்புகள்

மேற்கோள்கள்

வெளியிணைப்புகள் 
 
 

2020 ஆங்கிலத் திரைப்படங்கள்
அமெரிக்கத் திரைப்படங்கள்
பிரித்தானிய திரைப்படங்கள்
ஆங்கிலத் திரைப்படங்கள்
வார்னர் புரோஸ். திரைப்படங்கள்
இத்தாலியில் படமாக்கப்பட்ட திரைப்படங்கள்
அர்த்தனா பினு

அர்த்தனா பினு (Arthana Binu) இந்தியத் திரைப்பட நடிகையும் இந்திய தொலைக்காட்சி நிகழ்ச்சித் தொகுப்பாளரும் ஆவார். இவர் தமிழ் , மலையாளம் மற்றும் தெலுங்கு திரைப்படத் துறையில் தோன்றினார். 2016 ஆம் ஆண்டு தெலுங்குத் திரைப்படமான சீதாம்மா ஆண்டலு ராமையா சித்ராலுவில் அறிமுகமானார். தமிழில்   தொண்டன் (2017), செம (2018) மற்றும் கடைகுட்டி சிங்கம் (2018) போன்ற படத்தில் நடித்தார்..

பிறப்பு மற்றும் இளமைக்காலம்

திருவனந்தபுரத்தின் சர்வோதயா வித்யாலயத்தில் அர்த்தனா தனது பள்ளிப்படிப்பை முடித்தார். அவர் தனது 11 ஆம் வகுப்பு பள்ளிப்படிப்பில் மலையாளத்தில் உள்ள டிவி சேனல்களில் தொகுப்பாளராகப் பங்களிக்கத் தொடங்கினார். பள்ளி வாழ்க்கையை முடித்த பின்னர், திருவனாதபுரத்தின் மார் இவானியோஸ் கல்லூரியில் இளங்கலை இதழியல், வெகுஜன தொடர்பு மற்றும் வீடியோ தயாரிப்பு ஆகியவற்றில் சேர்ந்தார். பட்டம் பெறுவதற்கு முன்பே, அர்த்தனா மாதிரியாகத் தனது வாழ்க்கையைத் தொடங்கினார். ஸ்ரீகண்டன் நாயர் ஏற்பாடு செய்த பொழுதுபோக்கு மற்றும் பிரபலமான விளையாட்டு நிகழ்ச்சியான ஸ்மார்ட் ஷோவை தொகுத்தளித்தார் அந்நிகழ்ச்சியை ஃப்ளவர்ஸ் (டிவி சேனல்) ஒளிபரப்பிய பின்னர் அவர் புகழ் பெற்றார். நடிகர் சுரேஷ் கோபியுடன் நிங்கல்கம் ஆகாம் கோடீஷ்வரனுக்கான விளம்பரங்களையும் செய்தார்.

திரைப்படங்கள்

மேற்கோள்கள்

வெளி இணைப்புகள்
 
 

தமிழ்த் திரைப்பட நடிகைகள்
தமிழ்நாட்டு நடிகைகள்
குலாம் ரசூல் கல்வான்

குலாம் ரசூல் கல்வான் (Ghulam Rassul Galwan) இந்தியாவின் கிழக்கு லடாக் பிரதேசத்தில் 1878-இல் பிறந்த மலையேற்ற வீரர் ஆவார். இவர் காரகோரம், கே 2 மற்றும் பாமிர் மலைகளில் பயணிக்க  ஐரோப்பிய ஆய்வாளர்களுக்கும், பிரித்தானிய இராணுவ அதிகாரிகளுக்கும், மலையேற்ற வீரர்களுக்கும் உதவிய சுற்றுலா வழிகாட்டியாவர்.

1887 ஆம் ஆண்டில், உலகின் இரண்டாவது மிக உயரமான கே 2 கொடுமுடியின் உயரத்தை அளப்பதற்கு ஆங்கிலேயப் புவியியலாளரான மேஜர் ஹென்றி காட்வின் ஆஸ்டினுடன் குலாம் ரசூல் கால்வான் 
மலையேற்றப் பயணத்திற்கு வழிகாட்டியாக செயல்பட்டார்.

1892 ஆம் ஆண்டில், டன்மோர் சார்லஸ் முர்ரே எனும் ஆங்கிலேய இராணுவ அதிகாரியுடன் ருசியாவுக்கு எதிராக பாமிர் மலைப்பகுதிகளில் மேற்கொண்ட உளவுப் பணிக்காக அவருடன், குலாம் ரசூல் கல்வான் பயணம் செய்தார்.

1890 மற்றும் 1896 ஆம் ஆண்டுகளில், குலாம் ரசூல் கல்வான் ஆங்கிலேய-திபெத்திய ஒப்பந்தத்தை உருவாக்கிய சர் பிரான்சிஸ் யங்ஹஸ்பெண்டுடன் இமயமலை பகுதிகளில் நீண்ட பயணம் செய்தார், இது பிரித்தானிய இந்தியா அரசாங்கத்திற்கும் நடு ஆசியா, திபெத், சீனா மற்றும் நேபாளம் ஆகிய பகுதிகளுக்கும் நீண்டகால வர்த்தக உறவுகளை மேம்படச் செய்தது.  1913 இல், அவர் இத்தாலிய விலங்கியல் நிபுணர் பிலிப்போ டி பிலிப்பியுடன் மலையேறறத்திற்கு சென்றார். குலாம் ரசூல் கால்வான் 1925-இல் தமது 47-வது அகவையில் மறைந்தார்.

மரபுரிமைப் பேறுகள்
பிரித்தானிய இந்தியாவின் ஆட்சியாளர்கள் குலாம் ரசூல் கல்வானின் நினைவைப் போற்றும் வகையில், கிழக்கு லடாக்-திபெத் இடையே உள்ள ஒரு பள்ளத்தாக்கிற்கும், ஒரு ஆற்றுக்கும் கல்வான் பள்ளத்தாக்கு மற்றும் கல்வான் ஆறு பெயரிட்டனர்.

இதனையும் காண்க
 மல்லி மஸ்தான் பாபு
 டஷி நுங்ஷி மாலிக்
 மாலவத் பூர்ணா

மேற்கோள்கள்

வெளி இணைப்புகள்
   India-China standoff: Where is Galwan valley and why is it so strategic?

இந்திய மலையேற்ற வீரர்கள்
லடாக்கிய மக்கள்
1878 பிறப்புகள்
1925 இறப்புகள்
சியோக் ஆறு

சியோக் ஆறு (Shyok River) (;   சியோக் ஆறு இந்தியாவின் லடாக்கின் வடகிழக்கில் உள்ள காரகோர மலைகளில் ஒன்றான  சியாச்சின் பனிப்பாறைகளில் உற்பத்தியாகி தெற்கே  லே மாவட்டத்தின் வழியாக பாய்ந்து, பின்னர் வடமேற்கே பாகிஸ்தான் ஆக்கிரமிப்பு பகுதியான ஜில்ஜித்-பல்டிஸ்தான் வழியாக 550 கிலோ மீட்டர் பாய்ந்து பின் சிந்து ஆற்றில் கலக்கிறது. நூப்ரா சமவெளிக்கு அருகே சியோக் சமவெளி லடாக்கில் அமைந்துள்ளது. கல்வான் நதி சியோக் ஆற்றுடன் கலக்கிறது.

இதனையும் காண்க
 கல்வான் நதி
 குலாம் ரசூல் கல்வான்
 தவுலத் பெக் ஓல்டி
 துர்புக்-சியோக்-தவுலத் பெக் ஓல்டி சாலை
 கல்வான் நதி
 பாங்காங் ஏரி 
 உண்மையான கட்டுப்பாட்டுக் கோடு 
 திஸ்கித்
 துர்புக்

ஆதாரங்கள்
Sharad Singh Negi: Himalayan Rivers, Lakes, and Glaciers. Indus Publishing 1991, 
H. N. Kaul: Rediscovery of Ladakh. Indus Publishing 1998, , p. 30-31 (restricted online version (Google Books))

அடிக்குறிப்புகள்

வெளி இணைப்புகள்

Shyok River at the பிரித்தானிக்கா கலைக்களஞ்சியம்
Shyok River
Shyok
"Shyok Valley Project - An Experiment In Suof Jammu and Kashmir"

இலடாக்கு ஆறுகள்
லே மாவட்டம்
எவிங்கைட்டு

எவிங்கைட்டு (Ewingite) என்பது Mg8Ca8(UO2)24(CO3)30O4(OH)12•138H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். செக் குடியரசின் பிளாவ்னோ சுரங்கத்திலுள்ள செக் குடியரசின் அறிவியல் கல்வி கழகத்தில் இடம்பெற்றுள்ள இயற்பியல் நிறுவனத்தைச் சேர்ந்த யாகூப் பிளாசில் இக்கனிமத்தைக்  கண்டுபிடித்தார். பூமியில் கட்டமைப்பு ரீதியாக மிகவும் சிக்கலாக அறியப்பட்டுள்ள கனிமம் இதுவென்று நோட்ரே தேம் பல்கலைக்கழகத்தின் டிராவிசு ஓல்டு மற்றும் சகாக்கள் எவிங்கைட்டைக் குறித்து விவரித்தனர். அமெரிக்காவின் சிடான்போர்டு பல்கலைக்கழகத்தைச் சேர்ந்த புவி அறிவியல் பேராசிரியர் உரோத்னெ சி எவிங்கு நினைவாக இக்கனிமத்திற்கு எவிங்கைட்டு என்று பெயரிடப்பட்டது.
 
இக்கனிமம் மிகவும் அரிதானதாகும். ஏனெனில் இதன் pH அளவும் இதை உருவாக்க  தேவைப்படும் கூட்டமைவு வரம்பும் மிகக்குறுகியவையாகும்.   இந்நிபந்தனைகள் பிளாவ்னோ சுரங்கத்தில் மட்டுமே நிகழ்கின்றன. சுரங்கத்தின் ஈரப்பதமான சூழலில் நிகழும் யுரேனியம் ஆக்சிஜனேற்றம் மூலம் எவிங்கைட்டு உருவாகிறது.
 
இராபிட்டைட்டு, சுவார்ட்சைட்டு, அல்பிரக்டுகிரௌபைட்டு போன்ற கனிமங்களின் வேதிப் பண்புகளுடன் எவிங்கைட்டின் பண்புகள் ஒத்துள்ளன.
 
லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகத்தில் சேகரித்து வைக்கப்பட்டுள்ள கனிமவியல் பொருட்களில் எவிங்கைட்டின் மாதிரி இடம்பெற்றுள்ளது. 

பன்னாட்டு கனிமவியல் சங்கம் எவிங்கைட்டு  கனிமத்தை Ewg என்ற குறியீட்டால் அடையாளப்படுத்துகிறது.

தோற்றம் 
செக் குடியரசின் மேற்கு பகுதியிலுள்ள பொகிமியாவில் இடம்பெற்றுள்ள கார்லோவி வேரி மண்டலத்தின் பிளாவ்னோ சுரங்கத்தில் எவிங்கைட்டு கிடைக்கிறது.

மேற்கோள்கள் 

கால்சியம் கனிமங்கள்
யுரேனியம்(VI) கனிமங்கள்
கார்பனேட்டு கனிமங்கள்
யுரேனைல் சேர்மங்கள்
நாற்கோணவமைப்புக் கனிமங்கள்
குசான-சாசானிய இராச்சியம்

குசான-சாசானிய இராச்சியம் (Kushano-Sasanian Kingdom) (ஆட்சிக் காலம்:கிபி 230 -370)   (also called  (Kushanshas) குசான் பேரரசின் வீழ்ச்சிக்குப் பின்னர், பாரசீகத்தின் சாசானியர்களின் ஒரு கிளையினர் குசான-சாசானிய இராச்சியத்தை நிறுவி, நடு ஆசியாவின் சோக்தியானா, பாக்திரியா, மெர்வி, பால்க், தற்கால ஆப்கானித்தான் மற்றும் தற்கால பாகிஸ்தானின் கைபர் பக்துன்வா பகுதிகளை கிபி 230 முதல் கிபி 365 முடிய 140 ஆண்டுகள் ஆண்டனர். குசான-சாசானிய இராச்சிய மன்னர்கள்  சொராட்டிரிய நெறி இந்து சமயம் மற்றும்  மானி சமயங்களை ஆதரித்தனர். இம்மன்னர்கள் தங்கள் உருவத்துடன், சூலம் ஏந்திய சிவனின் உருவம் பொறித்த தங்கம் மற்றும் வெள்ளி நாணயங்களையும் வெளியிட்டனர். 

கிமு 225-இல் சாசானியர்களின் ஒரு பிரிவினர், குசான் பேரரரசின் வீழ்ச்சியின் போது, சோக்தியானா, பாக்திரியா மற்றும் காந்தாரப் பகுதிகளை குசானர்களிடமிருந்து கைப்பற்றி அப்பகுதிகளுக்கு ஆளுநர்களை நியமித்தனர். பின்னர் இந்த ஆளுநர்கள், சாசானியப் பேரரசுக்கு அடங்கிய சிற்றரசர்களாக, தங்களை குசானர்களின் மன்னர்கள் ("Kings of the Kushans") என அழைத்துக் கொண்டதுடனர். இவர்கள் வெளியிட்ட  தங்கம் மற்றும் வெள்ளி நாணயங்கள் மூலம் குசான-சாசானிய இராச்சிய மன்னர்களின் வரலாறு ஓரளவு அறிய கிடைக்கிறது. 

மூன்றாம் பெரோஸ் குஷான்ஷா ஆட்சியின் போது, கிபி 370-இல் குசான-சாசானிய இராச்சியத்தின் மீது நடு ஆசியாவில் வாழ்ந்த நாடோடி மக்களான கிடாரைட்டுகள் தொடுத்தப் போரில், குசான-சாசானிய இராச்சியத்தின் பெரும்பகுதிகளை கிடாரைட்டுகள் கைப்பற்றினர். எஞ்சிய குசான-சாசானிய இராச்சியத்தின் பகுதிகள் சாசானியப் பேரரசில் இணைக்கப்பட்டது. பின்னர் கிடாரைட்டு மக்களை ஹெப்தலைட்டுகள் வென்றனர்.கிபி 565-இல் சாசானியர்கள், நடு ஆட்சியாவின் துருக்கியகளுடன் இணைந்து ஹெப்தலைட்டு மக்களை விரட்டியடித்தனர். கிபி ஏழாம் நூற்றான்டின் நடுவில் பாரசீகத்தில் இசுலாமின் எழுச்சிக்குப் பின்னர் சாசானிய பேரரசு வீழ்ந்தது.

முக்கிய குசான-சாசானிய ஆட்சியாளர்கள் 

 

 முதலாம் அர்தசீர் குசான்ஷா (230–245)
 முதலாம் பெரோஸ் குசான்ஷா (245–275)
 முதலாம் ஹோர்மிஸ்டு குசான்ஷா (275–300)
 இரண்டாம் ஹோர்மிஸ்டு குசான்ஷா (300–303)
 இரண்டாம் பெரோஸ் குசான்ஷா (303–330)
 பக்ராம் குசான்ஷா (330-365)
 மூன்றாம் பெரோஸ் குஷான்ஷா (365 -370)

படக்காட்சிகள்

இதனையும் காண்க
 குசான் பேரரசு
 சாசானியப் பேரரசு
 இந்தோ-சாசானியப் பேரரசு
 இந்தோ-பார்த்தியப் பேரரசு

மேற்கோள்கள்

ஆதார நூற்பட்டியல்

வெளி இணைப்புகள்
 Coins of the Kushano-Sassanids
 Indo-Sassanids / Kushano Sasanian
 Coins of the Kushano-Sassanids
ஆசியாவின் முன்னாள் நாடுகள்
ஆசியாவின் முன்னாள் முடியாட்சிகள்
பாக்கித்தான் வரலாறு
ஆப்கானித்தானின் வரலாறு
இந்திய வரலாறு
 பண்டைய இந்தியா
தேவகுடி தலையாரி

தேவகுடி தலையாரி("Devagudi Talayaris") எனப்படுவோர்  தமிழகத்தில் வாழுகின்ற  தெலுங்கு பேசும்  இனக்குழுவினர் ஆவர். தேவகுடி தலையாரிகளின் பூர்விகம் ஆந்திரா மாநிலம் கடப்பா மாவட்டம்  ஜம்மலமடுகு வட்டத்தில் உள்ள தேவகுடி ஆகும். இவர்கள்  தமிழ்நாடு சீர்மரபினர் பழங்குடியினர் பட்டியலில் உள்ளனர்.

மேற்கோள்கள் 

சாதிகள்
தெலுங்குச் சமூகங்கள்
தாரக்நாத் பாலித்

சர் தாரக்நாத் பாலித் (Sir Taraknath Palit) (1831 – 1914) இவர் மேற்கு வங்கத்தைச் சேர்ந்த இந்திய வழக்கறிஞராகவும், தொண்டு நடவடிக்கைகளில் ஈடுபடுபவராகவும் இருந்தார். மேலும், பிரிவினையின் போது சுதேசி இயக்கத்துடன் தொடர்பிலிருந்தார். கொல்கத்தா பல்கலைக்கழகம் மற்றும் ஜாதவ்பூர் பல்கலைக்கழகம் ஆகியவை நிறுவப்பட்டதன் பின்னணியில் இருந்த முக்கிய நபர்களில் இவரும் ஒருவராவார்.

ஆரம்ப கால வாழ்க்கை 
தாரக்நாத் 1831ஆம் ஆண்டில் கொல்கத்தாவில் செல்வந்தரான காளிசங்கர் பாலித்தின் ஒரே மகனாகப் பிறந்தார். இவர் மேற்கு வங்காளத்தின் ஹூக்லி மாவட்டத்தின் அமர்பூரில் வளர்க்கப்பட்டார்.

கல்வி 
தாரக்நாத் கொல்கத்தாவின் இந்துப் பள்ளியில் கல்லூரியில் பட்டம் பெற்றார். பின்னர் இவர் இங்கிலாந்து சென்று சட்டம் பயின்றார். இவர் இங்கிலாந்தில் தங்கியிருந்தபோது, முதல் அசாமி பட்டதாரியும் மற்றும் இந்திய ஆட்சிப்பணியாளருமான அனுந்தராம் போராவுடன் தொடர்பிலிருந்தார்.

தொழில் 
1871ஆம் ஆண்டில், தாரக்நாத் இந்தியாவுக்குத் திரும்பி ஒரு சட்டப் பயிற்சியை மேற்கொண்டார்.

தொண்டு நடவடிக்கைகள் 
இந்தியாவின் தேசிய கல்வி அமைப்பி நிறுவுவதில் தாரக்நாத் பாலித் முக்கிய பங்கு வகித்தார். "தேசியவாதம் மற்றும் தேசிய வளர்ச்சியின் உறுதியான ஆதரவாளரான இவர் கல்வியை தேசியமயமாக்க முயன்றார்."  மகாராஜா மணீந்திர சந்திர நந்தி,  பூபேந்திர நாத் போசு, நில்ரதன் சிர்கார் மற்றும் ராஜ்பிகாரி கோசு ஆகியோருடன் இணைந்து சுதேசி இயக்கம் உச்சத்தில் இருக்கும்போது வங்காள தொழில்நுட்ப நிறுவனம் நிறுவப்பட்டதன் பின்னணியில் இருந்த முக்கிய நபர்களில் ஒருவராக இவர் இருந்தார்.  வங்காள தொழில்நுட்ப நிறுவனம்1906 சூலை 25 அன்று நிறுவப்பட்டது  இது ஜாதவ்பூர் பல்கலைக்கழகத்தின் நேரடி முன்னோடியாகும்.

1912 சூன் மற்றும் அக்டோபர் மாதங்களில், கொல்கத்தா பல்கலைக்கழகத்திற்காக ரூ .1.5 மில்லியன் நன்கொடை அளித்தார். இவரது நன்கொடைகள் 1914 மார்ச் 27 அன்று அறிவியல் மற்றும் தொழில்நுட்ப பல்கலைக்கழகக் கல்லூரியை உருவாக்க உதவியது.

1913 சனவரி 1 அன்று இவருக்கு பிரிட்டிசு அரசாங்கத்திடமிருந்து நைட் பட்டம் வழங்கப்பட்டது.

இறப்பு 
இவர் 1914 அக்டோபர் 3, அன்று இறந்தார்.

குறிப்புகள்

மேற்கோள்கள் 

1914 இறப்புகள்
1831 பிறப்புகள்
இந்திய ஒருநாள் பன்னாட்டுத் துடுப்பாட்டக்காரர்களின் பட்டியல்

ஒருநாள் பன்னாட்டுத் துடுப்பாட்டம் (ODI) என்பது பன்னாட்டுத் துடுப்பாட்ட அவையினால் (ICC) அங்கீகரிக்கப்பட்ட ஒ.ப.து. நாடுகளுக்கு இடையே நடத்தப்படும் துடுப்பாட்டப் போட்டியாகும்.

இந்தியாவின் முதன்முதல் ஒ.ப.து 1974 இல் நடைபெற்றது. மொத்தம் 229 வீரர்கள் இந்தியாவிற்கு விளையாடிவுள்ளனர். இந்தியாவின் 978 ஒ.ப.து.களில், 509 வெற்றிகள், 419 தோல்விகள், 9 சமம் மற்றும் 41 போட்டிகளுக்கு முடிவுகளில்லை.

குறியீடு

வீரர்கள்
 07 மார்ச் 2022 தேதிபடி.

Notes:
1 அனில் கும்ப்ளே, சௌரவ் கங்குலி, ஹர்பஜன் சிங், ஜாகிர் கான், யுவராஜ் சிங், ஆசீஷ் நேரா and மகேந்திரசிங் தோனி also played ODI cricket for ACC Asian XI. Only their records for India are given above.
2 ராகுல் திராவிட் and வீரேந்தர் சேவாக் have played ODI cricket for both the ICC World XI and the ACC Asian XI. Only their records for India are given above.

Captains

A total of 24 players have captained the Indian ODI team.

மேலும் பார்க்க
இந்தியத் தேர்வுத் துடுப்பாட்டக்காரர்கள் பட்டியல்
துடுப்பாட்ட சொல்லியல்
துடுப்பாட்டத்தின் வரலாறு

குறிப்புகள்

மேற்கோள்கள்

வெளியிணைப்புகள்
Howstat
Cricinfo
International Cricket Council

இந்தியத் துடுப்பாட்டக்காரர்கள்
வீக்சைட்டு

வீக்சைட்டு (Weeksite) என்பது K2(UO2)2Si6O15·4(H2O) என்ற மூலக்கூற்று வாய்ப்பாட்டால் விவரிக்கப்படும் யுரேனியம் சிலிக்கேட்டு கனிமமாகும். பொட்டாசியம் யுரேனைல் சிலிக்கேட்டு என்று அழைக்கப்படும் இதன் கடினத்தன்மை மோவின் அளவுகோலில் 1-2 என மதிப்பிடப்படுகிறது. அமெரிக்க புவியியல் ஆய்வு நிறுவனத்தின் கனிமவியலாளர் அலைசு மேரி தௌசு வீக்சு (1909–1988) என்பவர் நினைவாக கனிமத்திற்கு இப்பெயர் சூட்டப்பட்டது.  பன்னாட்டு கனிமவியல் சங்கம் வீக்சைட்டு கனிமத்தை  Wks என்ற குறியீட்டால் அடையாளப்படுத்துகிறது.

வீக்சைட்டு பார்ப்பதற்கு மற்ற யுரேனியம் தாதுக்களான கார்னோடைட்டு மற்றும் சிப்பைட் போன்றவற்றைப் போல இருக்கிறது. இவை இரண்டும் பொதுவாக மணற்கற்கள் அல்லது சுண்ணாம்புக் கற்கள் போன்ற மற்ற பாறைகளில் உருவாகும் ஆக்கிரமிப்புகளாகும்.
 
அமெரிக்காவின் உட்டா மாநிலம் யூவாப் மாகாணத்தின் தாமசு மலைத்தொடரில் இருக்கும் தோபாசு மலையில் வீக்சைட்டு முதன்முதலில் 1960 ஆம் ஆண்டு கண்டுபிடிக்கப்பட்டது.
 
அமுதக்கல் எனப்படும் அணிகற்களின்  நரம்புகளுக்குள்ளும், இரியோலைட்டு மற்றும் அக்ளோமொரேட்டுகள் எனப்படும் பாறைகளுக்குள்ளும், மணற்கல் மற்றும் சுண்ணாம்புக் கற்களில் ஆக்கிரமிப்புகளாகவும் வீக்சைட்டு காணப்படுகிறது. அமுதக்கல், சால்செதோனி, கால்சைட்டு, கிப்சம், புளோரைட்டு, யுரேனினைட்டு, தோரோ கும்மைட்டு, யுரேனோஃபேன், போல்ட்டுவூதைட்டும் கார்னோடைட்டு, மார்கரிட்டாசைட்டு ஆகிய கனிமங்கள் வீக்சைட்டுடன் சேர்ந்து காணப்படுகின்றன.

மேற்கோள்கள் 

யுரேனியம்(VI) கனிமங்கள்
பொட்டாசியம் கனிமங்கள்
சிலிக்கேட்டு கனிமங்கள்
நேர்ச்சாய்சதுரக் கனிமங்கள்
இந்திரா தேவி சௌதுராணி

இந்திரா தேவி சௌதுராணி (Indira Devi Chaudhurani) ( 1873 திசம்பர் 29 - 1960 ஆகத்து 12) இவர் ஓர் இந்திய இலக்கிய பிரமுகரும், எழுத்தாளரும் மற்றும் இசைக்கலைஞருமாவார். தாகூர் குடும்பத்தில் பிறந்த இந்திரா, சத்யேந்திரநாத் தாகூர் மற்றும் ஞானதாநந்தினி தேவி ஆகியோரின் இளைய குழந்தையும் மற்றும் சுரேந்திரநாத் தாகூரின் தங்கையுமாவார். இவரது மாமா இரவீந்திரநாத் தாகூரின் பல பாடல்களுக்கு இசையமைத்தற்காக இவர் குறிப்பிடப்படுகிறார். இவரது இலக்கியப் படைப்புகளுக்கு இரவீந்திரநாத் தாகூர் மிகவும் உதவியாக இருந்தார். இந்திரா தேவி சௌதுராணி 1960இல் இறந்தார்.

சுயசரிதை 
இந்திரா தேவி 1873 திசம்பர்  29 அன்று  சத்யேந்திரநாத் தாகூர் மற்றும் ஞானதாநந்தினி தேவி ஆகியோருக்கு பிஜாப்பூரில் பிறந்தார் . இவர் தனது குழந்தைப் பருவத்தை இங்கிலாந்தில், பிரைட்டனில் கழித்தார். இந்த காலத்தில் இவரும் இவரது சகோதரர் சுரேந்திரநாத்தும் ஓராண்டு கழித்து இவர்களுடன் இணைந்த மாமா இரவீந்திரநாத் தாகூருடன் மிகவும் நெருக்கமாக இருந்தனர். இவரது ஆரம்பக் கல்வி இந்தியாவில், சிம்லாவில் உள்ள ஆக்லாந்து மாளிகையிலும், கொல்கத்தாவில் உள்ள லோரெட்டோ கான்வென்ட்டிலும் இருந்தது. 1892ஆம் ஆண்டில், இந்திரா கொல்கத்தா பல்கலைக்கழகத்தில் பிரெஞ்சு மொழியில் முதல் வகுப்பு கௌரவத்துடன் பட்டம் பெற்றார்.

படைப்புகள் 
இந்திரா பெங்காலி மொழியில் ஜான் ரஸ்கின் படைப்புகளையும், பிரெஞ்சு இலக்கியத்தையும் மொழிபெயர்த்தார். மேலும் இரவீந்திரநாத்தின் படைப்புகளின் வெளியிடப்பட்ட மொழிபெயர்ப்புகளையும் ஆங்கிலத்தில் மொழிபெயர்த்தார். இந்திரா பெண்கள் பிரச்சினைகளுக்கு வலுவான ஆதரவாளராக இருந்தார். மேலும் இந்தியாவில் பெண்களின் நிலைப்பாடு குறித்து பல படைப்புகளை எழுதியுள்ளார்.

இசை ஆர்வம் 
இந்திரா ஆரம்பகாலத்தில் இசையில் ஆர்வம் காட்டினார். கின்னரப்பெட்டி(பியானோ), வயலின்மற்றும் சித்தாரில் தேர்ச்சி பெற்றார். மேலும் இந்தியப் பாரம்பரிய இசை மற்றும் மேற்கத்திய செந்நெறி இசை ஆகிய இரண்டிலும் பயிற்சி பெற்றார். பின்னர் டிரினிட்டி இசைக் கல்லூரியில்  சான்றிதழ் பெற்றார். தாகூரின் கிட்டத்தட்ட இருநூறு பாடல்களுக்கு இவர் இசை அமைத்ததாக குறிப்பிடப்படுகிறது. இவர் பிரம்மசங்கீதத்தின் இசையமைப்பாளராக இருந்தார். மேலும் இசை குறித்த பல கட்டுரைகளையும் எழுதியுள்ளார். பிற்கால வாழ்க்கையில், விஸ்வ-பாரதி பல்கலைக்கழகத்தில் சங்கீத பாவனையை நிறுவுவதில் இந்திரா தேவி முக்கிய பங்கு வகித்தார். மேலும் சிறுகு காலத்திற்கு பல்கலைக்கழகத்தின்  வேந்தராகப் பணியாற்றினார்.

கௌரவம் 
இந்திராவுக்கு 1944இல் கொல்கத்தா பல்கலைக்கழகத்தில் புவனமோகினி தங்கப் பதக்கம் வழங்கப்பட்டது. மேலும் 1957ஆம் ஆண்டில் விஸ்வ பாரதி பல்கலைக்கழகத்தில் தேசிகோட்டம் (டி.லிட்.) பட்டம் பெற்றார்., 1959இல் ரவீந்திர விருதுக்கான தொடக்க விருதும் பெற்றார். இந்திரா 1899இல் பிரமாதா சவுத்ரி என்பவரை மணந்தார்.

குறிப்புகள்

வெளி இணைப்புகள் 
 Indira Devi Chaudhurani, from Scottish Centre for Tagore studies.

1960 இறப்புகள்
1873 பிறப்புகள்
தாகூர் குடும்பம்
கதிரவ மறைப்பு சூன் 21, 2020

வலய கதிரவ மறைப்பு (annular solar eclipse) ஒன்று 2020 சூன் 21 இல் நிகழ்ந்தது. புவிக்கும் கதிரவனுக்கும் இடையே நிலா வரும் போது கதிரவ மறைப்பு முழுமையாகவோ அல்லது பகுதியாகவோ புவியில் இருந்து பார்ப்பவர்களுக்குத் தோன்றுகிறது. நிலாவின் தோற்ற விட்டம் கதிரவனுடையதை விடக் குறைவாக இருக்கும் போது வலய மறைப்பு ஏற்படுகிறது. இதன்போது, கதிரவனின் பெரும்பாலான கதிர்கள் புவிக்கு வருவது தடுக்கப்பட்டு சூரியன் வட்டவலயமாகத் தோன்றுகிறது. வலய மறைப்பு புவியின் ஒரு பகுதியில் ஆயிரக்கணக்கான கிலோமீட்டர் அகலத்தை சுற்றியுள்ள பகுதியில் தெரியும்.

இந்த கதிரவ மறைப்பு 2019 சூலை 2 மறைப்பிற்குப் பின்னர் ஒரு சந்திர ஆண்டிற்குப் பின்னர் ஏற்பட்டுள்ளது.

இந்த வலய மறைப்பின் பாதை கொங்கோ குடியரசு, காங்கோ மக்களாட்சிக் குடியரசு, மத்திய ஆப்பிரிக்கக் குடியரசு, தெற்கு சூடான், எத்தியோப்பியா, எரித்திரியா,, சீபூத்தீ உட்பட்ட மத்திய மற்றும் கிழக்கு ஆபிரிக்கா; யெமன், ஓமான் உட்பட்ட தெற்கு அராபியத் தீபகற்பம்; தெற்கு சவூதி அரேபியா; தெற்கு பாக்கித்தான், வடக்கு இந்தியா, நேபாளம், திபெத்து உட்பட தெற்காசியாவின் சில பகுதிகள், இமயமலை; தெற்கு சீனா, தைவான் உட்பட்ட கிழக்காசியா, குவாம் உட்பட்ட மைக்குரோனீசியா ஆகியவற்றூடாக சென்றது. பகுதி மறைப்பு ஆப்பிரிக்காவின் ஏனைய பகுதிகள், தென்கிழக்கு ஐரோப்பா, ஆசியாவின் பெரும்பாலான பகுதிகள் (வடக்கு சைபீரியா, சாவகம் தவிர்த்து), நியூ கினி, வடக்கு ஆத்திரேலியா ஆகிய பகுதிகளில் அவதானிக்கப்பட்டது. ஐரோப்பாவில் பகுதி மறைப்பு பெருஜியா, லிவீவ், யாரோசிலாவ் ஆகியவற்றில் தென்பட்டது.

ஓமான், மற்றும் இந்தியாவில் து திசம்பர் 26, 2019 வலய மறைப்பிற்குப் பின்னர் 6 மாதத்திற்குப் பின்னர் இடம்பெற்ற இரண்டாவது வலய மறைப்பாகும்.

படிமங்கள்

காட்சியகம்

தொடர்பான மறைப்புகள்

சாரோசு 137

குறிப்புகள்

உசாத்துணைகள்
 solar-eclipse.de: The annular solar eclipse of 06/21/2020

வெளி இணைப்புகள் 

 Annular Solar Eclipse 2020
 Chinese satellite images (via twitter)

2020 இல் அறிவியல்
சூரிய கிரகணங்கள்